\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (uradno ime **kluba / povezane pravne osebe**, s katerim je vpisan/-a v register pravnih oseb), s sedežem na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sedež nogometnega kluba / povezane pravne osebe), matična številka \_\_\_\_\_\_\_\_\_\_\_\_\_\_\_ (navedba matične številke kluba / povezane pravne osebe), davčna številka \_\_\_\_\_\_\_\_\_\_\_\_\_\_\_ (navedba davčne številke kluba / povezane pravne osebe), identifikacijska številka \_\_\_\_\_\_\_\_\_\_\_\_\_\_\_ (navedba identifikacijske številke kluba, vpisane v register NZS), z veljavno licenco NZS za nastopanje v \_\_\_. SNL, številka odločbe \_\_\_\_ z dne \_\_\_\_, ki ga zastopa \_\_\_\_\_\_\_\_\_\_\_\_\_\_\_ (zakoniti/statutarni zastopnik kluba / povezane pravne osebe), \_\_\_\_\_\_\_\_\_\_\_\_\_\_\_ (položaj / funkcija v klubu / povezani pravni osebi)

ki ga po pooblastilu zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek **posrednika/ odvetnika**, ki klub / povezano pravno osebo zastopa pri sklenitvi pogodbe o delu trenerja)

*(v nadaljnjem besedilu: klub / družba)*

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek **trenerja**), rojen dne \_\_\_\_\_\_\_\_\_\_\_\_\_\_\_, matična številka \_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_\_\_\_, državljan \_\_\_\_\_\_\_\_\_\_\_\_\_\_\_, stalno prebivališče na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, začasno prebivališče na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(v nadaljnjem besedilu: trener),*

ki ga po pooblastilu zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek **posrednika / odvetnika**, ki trenerja zastopa pri sklenitvi pogodbe o delu trenerja),

sklepajo naslednjo

**POGODBO**

**O DELU TRENERJA**

**1. člen**

***(predmet pogodbe)***

Pogodbeni stranki s to pogodbo urejata medsebojne pravice in obveznosti v zvezi z delom trenerja.

**2. člen**

***(izrazi in okrajšave)***

1. Za namene te pogodbe imajo spodaj navedeni izrazi naslednji pomen:
2. FIFA: Fédération Internationale de Football Association.
3. UEFA: Union des Associations Européennes de Football.
4. NZS: Nogometna zveza Slovenije.
5. CAS: Športno arbitražno razsodišče v Lausanni, Švica (Court for Arbitration for Sport).
6. SPINS: Sindikat profesionalnih igralcev nogometa Slovenije
7. ZNTS: Zveza nogometnih trenerjev Slovenije
8. Klub: pravna oseba, ki je ustanovljena v skladu s predpisi, ki veljajo v RS, ima sedež v RS, je vpisana v register klubov NZS, je član tiste MNZ, na območju katere ima sedež in ima najmanj eno nogometno ekipo v uradnem tekmovanju NZS.
9. Trener / strokovni delavec (ZŠpo-1): vsak posameznik/-ca, ki izpolnjuje pogoje NZS in UEFA za določeno stopnjo usposobljenosti trenerja.
10. Pogodba: predmetna pogodba o delu trenerja, z vsemi dodatki.
11. Povezana pravna oseba: pravna oseba v pogodbenem razmerju z registriranim klubom, preko katere klub, v skladu s pravili NZS o licenciranju, izvaja tipične nogometne aktivnosti.
12. Izrazi, katerih opredelitev s to pogodbo ni izrecno določena, imajo pomen, kot ga določajo veljavna kolektivna pogodba, pravila FIFA, UEFA in NZS.

**3. člen**

***(uvodne ugotovitve)***

1. Pogodbeni stranki uvodoma ugotavljata, da:
* da trener izpolnjuje pogoje ZNTS, NZS in UEFA za mesto ....…, ki nastopa v ...... in v evropskih tekmovanjih in ima za njegovo vodenje veljavno licenco za leto 2019/2020. Trener se obvezuje omenjeno licenco vzdrževati tudi tekom trajanja te pogodbe.
* da je trener v skladu z 62. členom Zakona o športu (Zšpo-1) (Ur. l. RS, št. 29/17) vpisan v razvid zasebnih športnih delavcev pri ministrstvu, ali da ima urejen status samostojnega podjetnika,
* je ta pogodba edina pogodba, s katero urejata medsebojne pravice in obveznosti iz naslova dela trenerja,
* to pogodbo sklepata na podlagi določil zakona, določil veljavne kolektivne pogodbe, pravil FIFA, UEFA in NZS ter ZNTS,
* se v primeru nejasnosti pogodbenih določil ali nesoglasja pogodbenih strank glede pomena pogodbenih določil šteje, da imajo pogodbena določila pomen, kot je določen v zakonu, veljavni kolektivni pogodbi, odločbah Sodišča ES, CAS, FIFA DRC, UEFA in NZS,
* se za vsa razmerja med pogodbenima strankama v zvezi z delom trenerja, ki niso izrecno urejena s to pogodbo, neposredno uporabljajo veljavna določila kolektivne pogodbe, zakona, pravila FIFA, UEFA in NZS,
* je družba s klubom \_\_\_\_\_\_\_\_\_\_ (navedba uradnega imena kluba, s katerim je vpisan v register pravnih oseb), z veljavno licenco NZS za nastopanje v \_\_\_. SNL, številka odločbe \_\_\_\_ z dne \_\_\_\_, povezana pravna oseba, na katero je preneseno \_\_\_\_\_\_\_\_\_\_\_\_
* je pri sklenitvi te pogodbe na strani trenerja/kluba predmetna pogodba sklenjena z / brezsodelovanja posrednika, *(ustrezno obkroži)*
1. Pogodbeni stranki sta soglasni, da bosta:
* pri izvrševanju pravic in obveznosti po tej pogodbi ravnali v skladu z zakonom, veljavno kolektivno pogodbo, pravili FIFA, UEFA, NZS in ZNTS, vključno z Etičnim kodeksom FIFA in ZNTS,
* zagotavljali spoštovanje načel lojalnosti, integritete in športnega duha v skladu z načeli fair playa ter kodeksa trenerjev,
* preprečevali in se vzdržali aktivnosti, ki bi ogrožale integriteto tekmovanj ali vodile k zlorabi nogometne igre, ter pri tem še posebej preprečevali in se vzdržali vsakršnega nedovoljenega vplivanja na izid tekme oziroma na potek tekme ali tekmovanja, organiziranih na podlagi pravil FIFA, UEFA ali NZS,
* zagotavljali spoštovanje človekovih pravic in temeljnih svoboščin,
* v medsebojnem razmerju ter v razmerju do drugih udeležencev nogometnih aktivnosti spoštovali prepoved diskriminacije zaradi etničnih, spolnih, jezikovnih, verskih, političnih ali drugih razlogov.

**4. člen**

***(izključnost pogodbe)***

1. Pogodbeni stranki sta soglasni, da bosta v času veljavnosti te pogodbe vse pravice in obveznosti iz naslova dela trenerja urejali izključno na podlagi in v skladu s to pogodbo. Vsaka druga pogodba, s katero bi stranki uredili pravice ali obveznosti v zvezi z delom, mora biti predložena organu NZS. V primeru, da druga pogodba ni predložena organu NZS, velja le, če se nanjo sklicuje trener.
2. Klub ob sklenitvi te pogodbe pridobi soglasje trenerja s podpisom na vse klubske predpise**,** ki opredeljujejo pravice in obveznosti trenerja.

1. Klub je dolžan trenerja v času veljavnosti te pogodbe seznaniti in pridobiti njegovo pismeno soglasje glede vseh sprememb in dopolnitev predpisov iz zgornjega odstavka, oziroma o uveljavitvi novih predpisov, ki bi opredeljevali pravice in obveznosti trenerja. Pravni učinki predpisa oziroma spremembe ali dopolnitve predpisa, s katerim trener ni soglašal, ne smejo biti v škodo trenerja.

**5. člen**

***(trajanje pogodbe)***

1. Ta pogodba se sklepa za določen čas, \_\_\_\_\_\_\_\_ od \_\_\_\_\_\_\_\_\_\_\_\_\_ (dan/mesec/leto, najkasneje od dne uveljavitve pogodbe) do \_\_\_\_\_\_\_\_\_\_\_\_\_ (dan/mesec/leto, najmanj do izteka tekočega tekmovalnega leta).
2. Pogodbeni stranki sta soglasni, da se lahko pred iztekom veljavnosti pogodbe sporazumno dogovorita o razvezi ali podaljšanju veljavnosti pogodbe.
3. Pogodbeni stranki sta soglasni, da se v primeru izpada kluba v nižje ligaško tekmovanje pogodbeno sodelovanje nadaljuje / prekine. *(ustrezno obkroži)*
4. Pogodbeni stranki sta soglasni, da se v primeru ne podelitve licence za isti rang tekmovanja pogodbeno sodelovanje nadaljuje / prekine. *(ustrezno obkroži)*

**6. člen**

***(obveznosti trenerja)***

1. Trener se zavezuje:
* da se bo redno in pravočasno udeleževal vseh tekem, treningov, priprav in vseh drugih s prej naštetim povezanih aktivnostmi in tako sodeloval pri pripravi ekipe v smislu doseganja optimalne psihofizične in taktične pripravljenosti,
* da pozna pravila nogometne igre in jih bo v času delovanja pri klubu spoštoval,
* da s svojim ravnanjem ali izjavami ne bo prizadel dobrega imena kluba, vodstva kluba, ostalih zaposlenih v klubu, uradnih oseb nogometne tekme, ali prizadel ugleda nogometa,
* da bo na zahtevo kluba med izpolnjevanjem obveznosti iz te pogodbe uporabljal športna in druga oblačila v skladu s predpisi in sponzorskimi pogodbami kluba,
* da bo z opremo kluba, ki mu je bila na podlagi oziroma v zvezi z izvajanjem te pogodbe izročena v uporabo, ravnal s potrebno skrbnostjo ter jo bo po izteku te pogodbe vrnil v stanju, v kakršnem jo je prevzel, upoštevajoč normalno rabo,
* potovati na tekme doma in v tujini s prevoznim sredstvom, ki ga določi klub,
* da bo v primeru poškodbe ali bolezni o tem nemudoma obvestil klub ter pred vsakim medicinskim posegom oziroma zdravstveno oskrbo obvestil klubskega zdravnika, se z njim posvetoval in sledil njegovim navodilom, razen v primeru, ko zaradi nujnosti izvedbe posega oziroma oskrbe to ne bo mogoče,
* da se bo glede medicinskih posegov oziroma zdravstvene oskrbe ravnal po navodilih klubskega zdravnika, pri čemer ima trener pravico do pridobitve drugega zdravniškega mnenja, pogodbeni stranki pa se lahko za primer nasprotja stališč dogovorita tudi o pridobitvi tretjega, neodvisnega in zavezujočega zdravniškega mnenja,
* da bo pred vsako sezono opravil redni zdravstveni pregled,
* da bo na zahtevo direktorja ali predsednika o svojem delu pripravil poročilo v pismeni obliki,
* da bo odgovoren za selekcioniranje igralcev skupaj z direktorjem na podlagi finančnih možnosti kluba, oziroma po navodilih direktorja ali predsednika kluba,
* da bo po potrebi organiziral individualno vadbo talentiranih igralcev iz kluba,
* da je lahko v primeru neizpolnitve obveznosti po tej pogodbi, v skladu s klubskimi akti in sklepi pristojnih organov kluba kaznovan,
* da ne bo dajal podatkov nepooblaščenim osebam o pogodbi in klubu, če za to nima soglasja direktorja ali predsednika kluba …,
* da v času trajanja te pogodbe ne sme brez soglasja družbe/kluba v korist tretjih oseb izvajati storitev, ki jih po tej pogodbi izvaja za družbo/klub,
* da bo spoštoval avtoriteto organov kluba, funkcionarjev in organov NZS,
* da bo skrbel za svoje fizično in psihično počutje in živel športno,
* da bo na zahtevo kluba in družbe sodeloval v marketinških dejavnostih kluba,
* da svoje delo opravlja vestno, strokovno, redno in pravočasno,
* da zagotavlja red in disciplino moštva,
* da odločitve, ki bi na kakršni koli način vplivale na delovanje moštva, sprejema skupaj z direktorjem,
* da po potrebi sodeluje z upravo kluba in družbe pri planiranju in izvajanju klubske politike,
* da išče in predlaga ustrezen igralski kader za igranje v moštvu in svoje predloge posreduje upravi kluba,
* da pravočasno zbira informacije o možnih okrepitvah članskega moštva,
* ob prenehanju pogodbe izvrši primopredajo opreme in dokumentacije osebi, ki jo določi vodstvo kluba in sicer najkasneje v 7 dneh,
* da ne bo neposredno ali posredno udeležen pri organiziranju prirejanja ali sodelovanju v igrah na srečo ali drugih denarnih verigah povezanih z nogometom,
* v primeru, da trener iz razloga, ki ga ni mogel v naprej predvideti, ne more izpolnjevati svojih obveznosti po tej pogodbi, je dolžan o tem najkasneje do 9.00 ure posameznega dne obvestiti direktorja. Če trener več kot 2 dni zapored svoje obveznosti ne more izpolnjevati iz zdravstvenih razlogov, mora o tem predložiti zdravniško potrdilo, ki ga preveri tudi klubski zdravnik,
* da bo ravnal v skladu s klubskimi predpisi in pravilniki ter da o vsebini pogodbe ne bo dajal podatkov tretjim osebam, razen svojemu zastopniku in predstavnikom SPINS-a.

**7. člen**

***(plačilo za trenersko delo in druge ugodnosti trenerja)***

1. Klub se zavezuje, da bo trenerju na podlagi te pogodbe plačal:
* mesečni znesek v višini ­­­\_\_\_\_\_\_\_\_\_\_\_\_\_ EUR bruto, najkasneje do \_\_\_\_\_\_. dne v mesecu za pretekli mesec, v primeru zamude z zakonskimi zamudnimi obrestmi od dne zamude do plačila,

na transakcijski račun trenerja, št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_pri banki\_\_\_\_\_\_\_\_\_\_.

1. Klub bo trenerju na podlagi izstavljenega računa oziroma v skladu s sklenjeno pogodbo izplačal pristopnino v višini \_\_\_\_\_\_\_\_\_\_\_\_\_\_\_\_ EUR bruto, in sicer:

- v enkratnem znesku do dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

- v \_\_\_ obrokih, ki zapadejo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Opredelitev drugih finančnih ugodnosti, do izplačila katerih je trener upravičen na podlagi internih klubskih pravil ali dogovora v pogodbi, *e.g.* enkratno plačilo od podpisu pogodbe, premije, nagrada za uspešnost moštva v tekmovalni sezoni, mednarodni nastopi ipd.

1. Klub bo trenerju v času trajanja pogodbe plačeval naslednje finančne ugodnosti, ki štejejo za variabilni del plačil in do izplačila katerih je trener upravičen na podlagi internih klubskih pravil:
* premije,
* nagrado za uspešnost moštva v tekmovalni sezoni.
1. Klub bo trenerju v času trajanja pogodbe zagotovil druge ugodnosti*:*

-

-

-

1. Trener je upravičen do plačila tudi v času nezmožnosti za opravljanje dela do 100 % izplačila zneskov iz prvega odstavka tega člena, znižanega za nadomestilo iz obveznega zavarovanja.
2. Pogodbeni stranki sta soglasni, da je za plačilo obveznosti iz naslova davkov, prispevkov, bonitet in drugih obveznih dajatev odgovoren trener.

**8. člen**

***(obveznosti kluba)***

Klub se zavezuje:

* omogočiti vse pogoje za opravljanje trenerskega dela na način, da bo trenerju nudil optimalne pogoje za izvedbo vadbe v skladu z možnostmi kluba,
* pravočasno in redno zagotavljati ustrezno opremo za treninge in tekmovanja,
* vse svoje finančne in druge obveznosti po tej pogodbi izpolniti v pogodbeno določenih rokih,
* da bo kril vse stroške zdravljenja in rehabilitacije trenerja, ki niso kriti z obveznim zdravstvenim zavarovanjem. Gre za stroške, ki nastanejo zaradi napotitve s strani klubskega zdravnika ter so posledica bolezni ali poškodbe v času trajanja te pogodbe in najmanj tri mesece po izteku pogodbe, če je bolezen ali poškodba nastala v času trajanja pogodbe, razen če se trener in klub ne dogovorita drugače;
* da trenerja ne bo oviral pri udeležbi na sejah Upravnega odbora SPINS oziroma skupščinah SPINS ter na prireditvah Nogometna gala SPINS XI (varovanje pravice do sindikalnega združevanja in udejstvovanja),
* da bo po dogovoru s trenerjem redno plačeval članarino SPINS.

**9. člen**

***(plačana odsotnost)***

1. Trenerju pripada letni dopust v skladu z veljavno kolektivno pogodbo. Če ni drugače določeno, ima trener pravico do izrabe plačane odsotnosti (dopust) v minimalni dolžini štirih tednov v posameznem 12 mesečnem obdobju, in sicer neprekinjeno vsaj dva (2) tedna po prvem delu tekmovalnega leta ter vsaj dva (2) tedna neprekinjeno po zaključku tekmovalnega leta.
2. O izrabi plačane odsotnosti se je dolžan trener s klubom v naprej dogovoriti, pri čemer je izraba mogoča le izven redne nogometne sezone in ne v času priprav za tekmovanje.

**10. člen**

***(nezgodno zavarovanje)***

Pogodbeni stranki sta soglasni, da sklenitev nezgodnega zavarovanja ni pogodbena obveznost strank po tej pogodbi.

Pogodbeni stranki sta soglasni, da bo trener v času trajanja te pogodbe nezgodno zavarovan na podlagi zavarovalne pogodbe \_\_\_\_\_\_\_\_\_\_\_\_\_\_\_\_\_\_\_ , ki je Priloga \_\_\_ (številka priloge) in sestavni del te pogodbe.

**11. člen**

***(uporaba lastne podobe in imena trenerja)***

Pogodbeni stranki sta glede uporabe lastne podobe in imena trenerja soglasni, da:

* lahko klub uporabi lastno podobo trenerja le v skladu s to pogodbo,
* da bo klub trenerju dovolil tržiti svojo podobo (v kolikor ne nasprotuje klubskim sponzorjem/partnerjem), klub trži pravice trenerjeve podobe le kot del celotne ekipe. Pravica do komercialnega izkoriščanja javne podobe trenerja kot dela kolektivne javne podobe vseh slovenskih trenerjev se prenese na SPINS,
* bo trener podelil izključno, nepreklicno pravico do uporabe trenerjeve lastne podobe in do podeljevanja podlicenc za te pravice imetnikom pravic do predvajanj ter njihovim pogodbenikom in sicer za namene izkoriščanja in promocije pravic do predvajanj. Imetniki pravic do predvajanj in njihovi pogodbeniki ne potrebujejo soglasja s strani kluba ali trenerja v zvezi z uporabo lastne podobe trenerja v te namene,
* bo trener obvestil klub o svojih individualnih sponzorjih ter o trajanju in kategoriji kakršnegakoli dogovora o sponzorstvu, ki ne sme biti v nasprotju s klubskimi interesi,
* bo trener, če je prenesel pravico do uporabe njegove lastne podobe na tretjo osebo, obvestil klub o prenosu ter trajanju te pravice, ki ne more biti v nasprotju s klubskimi interesi.

**12. člen**

***(prenehanje pogodbe)***

1. Ta pogodba preneha:
* s potekom časa, za katerega je bila sklenjena,
* s sporazumno razvezo,
* na podlagi odpovedi.
1. V primeru prenehanja pogodbe na podlagi sporazumne razveze, pogodbeni stranki o tem obvestita organ NZS.
2. V primeru, da trener sporazumno prekine pogodbo in podpiše pogodbo v drugem klubu v času trajanja pogodbe, znaša odškodnina \_\_\_\_\_\_\_\_\_\_\_\_\_\_ / ali se določi sporazumno. (ustrezno navedi)
3. Pogodbeni stranki lahko kadarkoli, v primeru, da za to obstoji utemeljen pravni razlog, s pisno izjavo odstopita od pogodbe. Pogodbena stranka, ki je odstopila od pogodbe iz utemeljenega pravnega razloga, ni dolžna plačati odškodnine.

Za utemeljen pravni razlog šteje predvsem:

* težja in dlje časa trajajoča kršitev pogodbenih obveznosti druge pogodbene stranke,
* pravnomočna obsojenost druge pogodbene stranke zaradi naklepnega kaznivega dejanja, ki se preganja po uradni dolžnosti, ali je bila zoper njo vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* če klub do trenerja zamuja z izpolnjevanjem finančnih obveznosti po tej pogodbi več kot 30 dni, mora trener s priporočenim pismom klub opozoriti na neizpolnjevanje dogovorjenih finančnih obveznosti. Če klub v dodatnem deset (10) dnevnem roku obveznosti ne izpolni, lahko trener enostransko odstopi od pogodbe;
* izvajanje aktivnosti, ki lahko ogrožajo integriteto tekmovanj ali lahko vodijo k zlorabi nogometne igre,
1. Pogodbeni stranki sta soglasni, da se odškodnina v primeru odstopa od pogodbe brez utemeljenega pravnega razloga določi v skladu z veljavno kolektivno pogodbo, uporabo pravil NZS o registraciji in statusu igralcev, ki govorijo o sankcijah zaradi neupravičenega odstopa od pogodbe, pravili FIFA ter prakso FIFA ter CAS.

**13. člen**

***(reševanje sporov)***

1. Pogodbeni stranki si bosta vsa medsebojna razmerja prizadevali reševati sporazumno.
2. V primeru spora, glede odločanja v katerem je s pravili NZS določena pristojnost nogometne arbitraže, se pogodbeni stranki zavezujeta spor reševati izključno v okviru nogometne arbitraže ter v skladu z veljavno kolektivno pogodbo in ne pred rednimi sodišči, razen v primerih, ko slovenski pravni red določa drugače.
3. V primeru, da za odločanje v sporu ni podana pristojnost nogometne arbitraže, bo za reševanje sporov pristojno sodišče v \_\_\_\_\_\_\_\_\_\_\_\_\_\_\_.
4. Pogodbeni stranki priznavata pristojnost in odločitve CAS, kot so opredeljene v statutu FIFA in UEFA.

**14. člen**

***(varovanje osebnih podatkov in poslovne skrivnosti)***

1. Pogodbeni stranki sta soglasni, da bosta zagotavljali zaupnost in varovali tajnost osebnih podatkov in poslovnih skrivnosti, za katere bi izvedeli na podlagi izvajanja ali v zvezi z izvajanjem te pogodbe.
2. Osebni podatek je katerikoli podatek, ki se nanaša na posameznika, ne glede na obliko v kateri je izražen.
3. Za poslovno skrivnost se poleg podatkov, ki so kot taki označeni z internimi akti ali sklepi subjekta, na katerega se podatki nanašajo, štejejo tudi podatki, za katere je očitno, da bi z njihovo izdajo lahko subjektu nastala občutna škoda.
4. Pogodbeni stranki sta soglasni, da vsebina te pogodbe, z vsemi spremembami in dopolnitvami, predstavlja poslovno skrivnost.
5. Obveznost varovanja poslovne skrivnosti in osebnih podatkov obsega prepoved zlorabe podatkov, prepoved posredovanja ali drugačnega omogočanja dostopa do podatkov tretjim osebam ter opustitev dolžne skrbnosti pri varovanju podatkov. Pogodbeni stranki osebnih podatkov in poslovnih skrivnosti, za katere izvesta na podlagi izvajanja ali v zvezi z izvajanjem te pogodbe ne bosta uporabili v nasprotju z namenom za katerega so bili podatki pridobljeni.
6. Klub bo v času veljavnosti pogodbe osebne podatke trenerja zbiral, obdeloval, uporabljal in posredoval tretjim osebam le za potrebe uresničevanja pravic in obveznosti iz te pogodbe.
7. Podatke, ki predstavljajo poslovno skrivnost ter osebne podatke je dovoljeno prenašati z informacijskimi, telekomunikacijskimi in drugimi sredstvi le ob izvajanju postopkov in ukrepov, ki tretjim osebam preprečujejo prilaščanje podatkov in neupravičeno seznanitev z njihovo vsebino.
8. Pogodbeni stranki sta seznanjeni, da kršitev obveznosti iz tega člena predstavlja podlago za uveljavitev odškodninske odgovornosti po splošnih pravilih obligacijskega prava ter podlago za uveljavitev kazenske odgovornosti v skladu z veljavnim kazenskim zakonikom.

**15. člen**

***(disciplinska pravila)***

1. Odgovornost trenerja za kršitev pogodbenih obveznosti se ugotavlja v skladu z določili Disciplinskega pravilnika \_\_\_\_\_\_\_\_\_\_\_\_\_\_\_\_\_, ki je Priloga \_\_\_\_\_ in sestavni del te pogodbe, pomen in pravne posledice katerih so bile ob sklenitvi te pogodbe trenerju tudi seznanjen in s katerimi je soglašal.
2. Trener je odgovoren za kršitve, ki so storjene z naklepnim ali malomarnim ravnanjem. Nepoznavanje predpisov ne izključuje disciplinske odgovornosti.
3. Trenerju se smejo v skladu z določili v disciplinskem pravilniku za posamezne kršitve izreči naslednje kazni:
* opozorilo,
* opomin,
* denarna kazen,
* prepoved sodelovanja pri \_\_\_\_\_\_ / dostopa do \_\_\_\_\_\_.

Denarne kazni za lažje kršitve, ki se izrečejo še isti dan, ne smejo preseči zneska dnevnega plačila, ki pripada trenerju po tej pogodbi. Dnevno plačilo iz prejšnjega stavka te točke ne zajema nagrade.

V primeru, da trener ne izpolnjuje obveznosti po tej pogodbi, je lahko denarno kaznovan v skladu s klubskim disciplinskim pravilnikom. Skupni znesek denarnih kazni, ki so bile izrečene v enem tekmovalnem letu, ne sme preseči zneska povprečnega mesečnega plačila trenerja po pogodbi, v kar pa niso vštete nagrade.

Trajanje začasne izključitve trenerja s treningov in priprav za posamezno kršitev ne sme preseči štirinajst (14) dni, v eni tekmovalni sezoni pa ne skupno štirideset (40) dni.

1. Trenerja klub pod nobenim pogojem ne sme denarno kaznovati zaradi slabih rezultatov ekipe.
2. Disciplinski organ kluba mora pri izbiri in odmeri kazenske sankcije upošteval vse okoliščine primera.
3. Zoper izrečeno kazen ima trener pravico do pritožbe v roku osmih (8) dni. O pritožbi odloča pristojni organ kluba v osmih (8) dneh od prejema pritožbe. Trenerja sme v disciplinskem postopku zastopati oseba, ki jo za to pooblasti. Zoper sklep pristojnega organa kluba, ki je odločal o pritožbi, se lahko trener v osmih (8) dneh od njegovega prejema pritoži na arbitražo NZS.
4. Odgovornost trenerja in kluba za kršitev pogodbenih obveznosti in disciplinske sankcije so lahko podrobneje določene v veljavni kolektivni pogodbi.

**16. člen**

***(končne določbe)***

1. Morebitne spremembe ali dopolnitve bosta pogodbeni stranki dogovorili s pisnim dodatkom k tej pogodbi.
2. Neveljavnost kakšnega določila te pogodbe nima za posledico neveljavnosti pogodbe kot celote.
3. Klub se zavezuje izvod te pogodbe in vse njene morebitne spremembe in dopolnitve v8 dneh od sklenitve predložiti organu NZS.
4. Za vse zadeve, ki niso urejene s to pogodbo, se neposredno uporabljajo določbe predpisov kluba, veljavne kolektivne pogodbe in veljavne zakonodaje.
5. Ta pogodba je sklenjena v 3 (treh) enakih izvodih, od katerih vsaka pogodbena stranka prejme po 1 (en) izvod, 1 (en) izvod pa se posreduje pristojnemu organu NZS.

**17. člen**

***(veljavnost pogodbe)***

Ta pogodba stopi v veljavo z dnem podpisa obeh pogodbenih strank.

V \_\_\_\_\_\_\_\_\_\_, dne \_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_, dne \_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

(uradno ime **kluba** / (ime in priimek **trenerja**, podpis)

**povezane pravne osebe**, s katerim je

vpisan/-a v register pravnih oseb)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_\_**

(podpis zastopnika **kluba/ povezane** (ime in priimek **posrednika**, podpis)

**pravne osebe** in žig)

**\_\_\_\_\_\_\_\_\_\_\_\_\_\_\_\_\_\_\_**

(ime in priimek **posrednika**, podpis)